Vi havde nogle fantastiske dage hos Jenn, Blake og søde lille Siena - en virkelig sød og gæstfri familie. Deres studio er lækkert, nyt og smagfuldt indrettet med masser af plads og komfortable senge. Poolen er helt fantastisk og haven er hyggelig. Boligen ligger i et hyggeligt og pænt beboelsesområde med let adgang (i bil) til flere forskellige gode oplevelser. Vi tog bl.a. et par morgener til den nærliggende Brand park hvorfra vi hikede i bjergene bagved. Der er tonsvis af shopping og restauranter indenfor 5-10 min. kørsel, ligesom der er let adgang til omkringliggende kvarterer, som f.eks. det hippe Silverlake. Vil klart anbefale dette sted og håber at vende tilbage en anden gang.